категории N, O1 и O2 с допустима максимална маса с товар, ненадвишаваща 7,5 тона, за превозни средства с шаси—кабина, за превозни средства без каросерия или за превозни средства, при които наличието на устройства срещу пръски е несъвместимо с експлоатацията им. Въпреки това, когато такива устройства са монтирани на тези превозни средства, те трябва да отговарят на изискванията, определени в настоящия регламент.
 4.3.
 На техническата служба, извършваща изпитванията за одобряване, се предоставя превозно средство, представително за типа превозно средство, подложен на одобряване, на което е монтирана предназначената му система срещу пръски.
 Общи условия
 4.4.
 Оси
 4.4.1.
 Прибиращи се оси
 Когато превозното средство е снабдено с една или повече прибиращи се оси, системата срещу пръски трябва да покрива всички колела при свалена ос и колелата, които са в контакт със земята, когато оста е вдигната.
 4.4.2.
 Самонасочващи се оси
 За целите на настоящия регламент самонасочващите се оси от типа „пивотно насочване“ се считат и се приемат за оси, снабдени с управляеми колела.
 Когато превозното средство е снабдено със самонасочваща се ос, системата срещу пръски трябва да отговаря на условията, приложими за неуправляеми колела, когато е монтирана върху завиващата част. Ако не е монтирана върху тази част, тя трябва да отговаря на условията, приложими за управляеми колела.
 4.5.
 Местоположение на външната престилка
 Разстоянието „с“ между надлъжната равнина, която е допирателна към външната стена на гумата, с изключение на раздуването на гумата в близост до земята, и вътрешния ръб на престилката не трябва да надвишава 100 mm (фигури 1а и 1б от допълнението).
 4.6.
 Състояние на превозното средство
 Когато се проверява съответствието с настоящия регламент, превозното средство трябва да е без товар и колелата да са насочени право напред, а гумите да са напомпани до нормалното им налягане.
 В случая на полуремаркета товарните повърхности трябва да са хоризонтални, а гумите да са напомпани до нормалното им налягане.
 4.7.
 Системи срещу пръски
 4.7.1.
 Системата срещу пръски трябва да отговаря на спецификациите, определени в точка 4.8. или точка 4.10.
 4.7.2.
 Системата срещу пръски при неуправляеми и самонаправляващи се колела, които са покрити от пода на каросерията или от долната част на товарната платформа, трябва да отговаря на спецификациите, определени в точка 4.8. или точка 4.10., или на спецификациите, определени в точка 4.9.
 Специални изисквания
 4.8.
 Изисквания относно енергопоглъщащите системи срещу пръски за оси, снабдени с управляеми, самонаправляващи се или неуправляеми колела
 4.8.1.
 Калници
 4.8.1.1.
 Калниците трябва да покриват зоната непосредствено над, пред и зад гумата или гумите по следния начин:
 а)в случая на единична ос или група оси предният ръб (С) трябва да излиза напред, за да достига правата O—Z, като ъгълът θ (тита) е не повече от 45° над хоризонталата.
 Най-задният ръб (фигура 2 от допълнението) трябва да продължава надолу така, че да не бъде на повече от 100 mm над хоризонталната линия, която преминава през центъра на колелото;
 б)в случая на група оси ъгълът θ се отнася само за най-предната ос, а изискването относно височината на най-задния ръб се прилага единствено към най-задната ос;
 в)калникът трябва да има обща широчина „q“ (фигура 1а от